Държавен вестник, бр. 29, 2011 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  29
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 76 
ОТ 31 МАРТ 2011 Г.
за приемане на Наредба за реда и начина за 
изчисляване размера на финансовата гаранция 
или еквивалентна застраховка и за предос-
тавяне на годишни справки-декларации при 
трансграничен превоз на отпадъци
МИНИСТЕРСКИЯТ СЪВЕТ
П О С ТА Н О В И :
Член единствен. Приема Наредба за реда и 
начина за изчисляване размера на финансовата 
гаранция или еквивалентна застраховка и за 
предоставяне на годишни справки-декларации 
при трансграничен превоз на отпадъци.
Заключителни разпоредби
§ 1. Отменя се Наредбата за реда и на-
чина за внасянето, изнасянето и транзита на 
отпадъците и за случаите, в които се изисква 
банкова гаранция или застраховка, приета с 
Постановление № 298 на Министерския съвет 
от 2004 г. (обн., ДВ, бр. 102 от 2004 г.; изм. и 
доп., бр. 24 от 2006 г. и бр. 53 от 2008 г.).
§ 2. В Наредбата за опаковките и отпадъците 
от опаковки, приета с Постановление № 41 
на Министерския съвет от 2004 г. (обн., ДВ, 
бр. 19 от 2004 г.; попр., бр. 56 от 2004 г.; изм. 
и доп., бр. 104 от 2004 г., бр. 58 от 2005 г. и 
бр. 53 от 2008 г.), се правят следните изменения 
и допълнения:
1. Член 3 се изменя така:
„Чл. 3. Управлението на дейностите, свър-
зани с отпадъците от опаковки, се организира 
от икономическите оператори при спазване на 
следните принципи:
1. недопускане на непосредствен риск за 
здравето на хората и за околната среда;
2. рационално използване на суровинните 
ресурси, получени при разделно събиране и 
сортиране на отпадъци от опаковки;
3. отговорност на производителите на опако-
въчни материали, производителите на опаковки, 
лицата, които пускат на пазара опаковани стоки 
за пусканите от тях опаковки, за прилагането 
на системи за събиране и сортиране на отпа-
дъци от опаковки, както и за рециклирането и 
оползотворяването на отпадъците от опаковки; 
4. участие на обществеността в системите за 
разделно събиране, в провеждането на информа-
ционни кампании и други дейности, обхватът на 
които се уточнява с програмите за управление 
на дейностите по отпадъците, в съответствие 
с изискванията на глава четвърта, раздел II от 
Закона за управление на отпадъците (ЗУО).“
2. Член 14 се изменя така:
„Чл. 14. (1) Дейностите по разделно съби-
ране, оползотворяване и/или обезвреждане 
на отпадъци от опаковки, включително пред-
варително третиране преди оползотворяване, 
се извършват от лица, притежаващи документ 
по чл. 12 ЗУО или комплексно разрешително, 
издадено по реда на глава седма, раздел II от 
Закона за опазване на околната среда (ЗООС).
(2) Дейностите по ал. 1 се осъществяват въз 
основа на договори със съответната община и 
организация по оползотворяване.“
3. В чл. 15:
а) в ал. 1 думата „обработката“ се заменя с 
„предварителното третиране, оползотворяване, 
рециклиране“;
б) в ал. 2 се създава т. 3:
„3. комплексно разрешително, издадено по 
реда на глава седма, раздел II от ЗООС.“
4. В чл. 16 ал. 1 се изменя така:
„(1) Лицата по чл. 15 изготвят програмата 
по чл. 29, ал. 1, т. 4 ЗУО, която е съобразена 
с целите и обхвата, определени с чл. 31, ал. 1 
и 2 ЗУО, и включва:
1. намаляване на отпадъците от опаковки 
чрез оптимизиране на опаковките и увеличаване 
дела на опаковките за многократна употреба;
2. мерки за изпълнение на целите по чл. 11, 
ал. 2 съгласно сроковете по § 9 от преходните 
и заключителните разпоредби на ЗУО;
3. мерки за увеличаване на количеството 
рециклируеми отпадъци от опаковки;
4. мерки за намаляване токсичността на 
опаковъчните материали;
5. мерки за събиране на отпадъци от опа-
ковки от домакинствата, административните, 
социалните и обществените сгради, заведенията 
за обществено хранене, търговските обекти и 
обектите за отдих, забавления и туризъм;
6. мерки за компенсиране на евентуални 
негативни влияния върху пазарната цена на 
рециклираните материали;
7. предварителен финансов разчет на из-
браната система за събиране, оползотворяване 
и рециклиране на отпадъците от опаковки и 
доказателства, че е финансово обезпечена като 
първоначална инвестиция и експлоатационни 
разходи;
8. план за количествата отпадъци от опаковки 
по видове опаковъчни материали, които ще се 
оползотворяват и/или рециклират;
9. мерки, които ще бъдат взети в случай 
на временно прекъсване или намаляване ни-
вата на събиране на отпадъците от опаковки 
и тяхното последващо рециклиране и/или 
оползотворяване;
10. план за намаляване образуването на 
отпадъците от опаковки чрез оптимизиране на 
опаковките и увеличаване дела на опаковките 
за многократна употреба, както и за влагане